અમદાવાદ: નરોડા-દહેગામ રોડ પર આવેલા બિલાસિયા કંપા ગામ નજીક ગ્રામજનોએ દારૂ ભરેલી કાર સાથે અમદાવાદ ક્રાઇમ બ્રાંચની ટીમને ઘેરી લીધી હતી. દારૂ ભરી અમદાવાદ આવતી કારની બાતમી મળતા દહેગામ રોડ પર પોલીસે વોચ ગોઠવી હતી. કાર ચાલક પોલીસને જોઇ જતાં કાર દહેગામ તરફ ભાગી બિલાસિયા કંપા ગામના ખેતરમાં મૂકી નાસી ગયો હતો. ક્રાઇમ બ્રાંચે પીછો કરી ત્યાં પહોંચતાં ગ્રામજનોએ પોલીસને ઘેરી લીધી હતી. જોકે પોલીસે સમયસૂચકતા વાપરી ત્યાંથી નીકળી કારમાં તપાસ કરતાં રૂ.૧.૧૦ લાખનો દારૂ મળી આવ્યો હતો.